HR
21.10.2022.
Službeni list Europske unije
L 273/1
II.
(Nezakonodavni akti)
MEĐUNARODNI SPORAZUMI ODLUKA VIJEĆA (EU) 2022/1987 od 13. listopada 2022.
o potpisivanju, u ime Unije, Okvirnog sporazuma o partnerstvu i suradnji između Europske unije i njezinih država članica, s jedne strane, i Vlade Malezije, s druge strane
VIJEĆE EUROPSKE UNIJE,
uzimajući u obzir Ugovor o funkcioniranju Europske unije, a posebno njegov članak 209. u vezi s člankom 218. stavkom 5., uzimajući u obzir prijedlog Europske komisije, budući da: (1)
Vijeće je 25. studenoga 2004.
ovlastilo Komisiju za otvaranje pregovora s Malezijom o okvirnom sporazumu o partnerstvu i suradnji između Europske unije i njezinih država članica, s jedne strane, i Vlade Malezije, s druge strane („Sporazum”).
(2)
Pregovori o Sporazumu uspješno su okončani 6. travnja 2016. parafiranjem Sporazuma u Putrajayi u Maleziji.
(3)
Pregovarači su potvrdili svoje zajedničko razumijevanje da, u skladu sa Saveznim ustavom Malezije, Vlada Malezije svojim potpisom namjerava obvezati Maleziju u cjelini u vezi sa Sporazumom.
(4)
Cilj je Sporazuma uspostava ojačanog partnerstva između Unije i Malezije te produbljivanje i jačanje suradnje u pitanjima od uzajamnog interesa, uključujući ljudska prava, neširenje oružja za masovno uništenje, borbu protiv terorizma, borbu protiv korupcije i organiziranog kriminala, trgovinu, migracije, okoliš, energetiku, klimatske promjene, prijevoz, znanost i tehnologiju, zapošljavanje i socijalna pitanja, obrazovanje te poljoprivredu.
(5)
Sporazum bi stoga trebalo potpisati u ime Unije, podložno njegovu kasnijem sklapanju,
DONIJELO JE OVU ODLUKU:
Članak 1.
Odobrava se potpisivanje u ime Unije Okvirnog sporazuma o partnerstvu i suradnji između Europske unije i njezinih država članica, s jedne strane, i Vlade Malezije, s druge strane („Sporazum”), podložno sklapanju Sporazuma (1).
(1) Tekst Sporazuma objavit će se zajedno s odlukom o njegovu sklapanju.